Ferroukh tenna : « d ccna n yiḥulfan, d lebɣi n umdan, aḥiha d win ttɣennin s laɛyaḍ, ɣef waya yettwacna kan deg tala neɣ deg lexla, imi d lɛib ad d-yili deg uxxam109 » Ɛlaḥsab n tenfalit n Ait Ferroukh, aḥiha yettwaɣenna deg yimukan ibeɛden ɣef medden, ama i urgaz ama i tmeṭṭut, ɣef waya tilawin ttɣennint deg tala, irgazen deg lexla d udrar. Ula d Maḥfoufi deg tezrewt-ines ɣef ssenf n uḥiha deg taddart Ait Issaaad, yewweḍ ɣer yigemmad-agi: aḥiḥa, d ssenf n ccna n tlawin, yettawi-d ɣef yiḥulfan gar urgaz d tmeṭṭut, lɣerba n yirgazen, liḥala n tmeṭṭut deg tawacult anda tettwaḥqar. Ur tettuqader ara ladɣa assaɣ-ines d temɣart « Asentel n uḥiḥa deg taddart At Issaad d tlawin kan, ihulfan gar tmeṭṭut d urgaz, d lɣerba n yirgazen110 » .